Benjamin Thompson

Benjamin Thompson  (26. mars 1753 - 21. ágúst 1814), var breskur og bandarískur herforingi, vísindamaður og uppfinningamaður. Hann fæddist í Woburn í Massachusetts, og studdi  málstað konungssinna í bandaríska frelsisstríðinu en það var lið þeirra sem voru hliðhollir Bretlandi. Hann stofnaði og stjórnaði konungshollri herdeild. Þegar stríðinu lauk árið 1783 flutti Thompson til London þar sem hann var aðlaður af Georg III árið 1784. Thompson hannaði  mörg herskip og var fluttur til furstadæmisins Bæjaralands þar sem hann endurskipulagði her furstadæmisins. Hann hlaut tignarheitið Reichsgraf (ríkisgreifi) árið 1792. Hann dó í París árið 1814. 

Thompson fæddist  og ólst upp í sveit í Woburn sem er stutt frá Cambridge í Massachussett þar sem Harvard-háskóli er. Hann varð  13 ára lærlingur hjá kaupmanni í Salem. Thompson stóð sig vel, kynntist menntafólki og fékk þar áhuga á vísindum, þekkingu og vísindalegum aðferðum. Árið 1769 gerði hann fyrstu tilraunir sínar á eðli hita og hóf bréfaskriftir við verkfræðinginn Loammi Baldwin og fleiri um þær.

Hann lifði við þröngan kost en það breyttist árið 1772 en þá kvæntist hann efnaðri ekkju Sarah Rolfe (fædd Walker) af valdastétt. 

Þegar bandaríska frelsisstríðið braust út árið 1775 þá gerðist Thompson, sem nú var auðugur og áhrifamikill landeigandi, konungssinni og safnaði sjálfboðaliðum sem unnu með Bretum. Hús hans var brennt til grunna  og Thomson flúði í skjól hjá breska hernum og varð þar hernaðarlegur ráðgjafi og kom árið 1781 upp eigin hersveit sem vann með Bretum og var hún  kölluð Hinir amerísku dragónar konungs (King's American Dragoons).

Árið 1775 var Thompson kominn til Englands og komst fljótt til mikilla metorða hjá bresku ríkisstjórninni. Hann gerði tilraunir til að mæla styrk á byssupúðri og voru þær niðurstöður birtar 1781. 

Árið 1785 flutti hann til Bæjaralands og varð  þar aðstoðarmaður kjörfurstans Karls Theódórs. Thompson var í 11 ár í  Bæjaralandi og á þeim tíma endurskipulagði hann herinn og stofnaði  vinnuhæli fyrir fátæklinga. Hann þróaði  einnig  sérstaka næringarríka og ódýra súpu fyrir fátæklinga. Súpan var kölluð Rumfordsúpa.  Einnig hóf hann kartöfluræktun í Bæjaralandi.  Thompson skoðaði og prófaði aðferðir við að elda, hita og lýsa upp og reiknaði út  hlutfallslegan kostnað og skilvirkni við að nota vaxkerti, tólgar kerti og olíuljós. 
vinstri|thumb|Rumford minnisvarði í Englischer Garten til heiðurs stofnanda garðsins Benjamin Thompson
Hann bjó til  Englischer Garten (enska garðinn) í München árið 1789 sem er enn í dag þekktur sem einn stærsti almenningsgarður í heimi. Hann var kjörinn erlendur heiðursfélagi  American Academy of Arts and Sciences árið 1789.

Thompson var aðlaður og gerður að ríkisgreifa árið 1791 og var titillinn Reichsgraf von Rumford. Hann valdi sjálfur greifanafnið „Rumford“ en það er eftir bænum Rumford í New Hampshire en það er eldra heiti á staðnum Concord þar sem hann og kona hans bjuggu.

Benjamin Thompson þróaði ýmsar aðferðir til að varðveita hita og nýta vel eldsneyti. Hann hannaði eldavélar, arna og eldunartæki sem voru víða í notkun á hans tíð. Eldhús í spítölum og stofnunum voru skipulögð miðað við ráðleggingar hans. Hann kenndi samtímamönnum sínum að skoða opin eldstæði (e. open hearth) sem þá voru einu tæki til að elda og hita upp híbýli og skilja hve óhagkvæm slík tól væru og mikil orkusóun.

 Tenglar 

 Ekkert var honum óviðkomandi, opnuviðtal við Jón Eldon Logason arinmúrara í Sunnudagsblaði Morgunblaðsins 18. mars 2018

 Tilvísanir 

Flokkur:Breskir eðlisfræðingar
Flokkur:Bandarískir eðlisfræðingar
Flokkur:Fólk dáið árið 1814
Flokkur:Fólk fætt árið 1753